Demografia Spojeného kráľovstva

Tento článok poskytuje základné informácie o demografii Spojeného kráľovstva. 

Podľa sčítania obyvateľstva v roku 2011 je celkový počet obyvateľov Spojeného kráľovstva 63 181 775. Vďaka tomu je krajina čo sa týka počtu obyvateľov treťou najväčšou v Európskej únii (po Nemecku a Francúzsku) a 22. v celosvetovom meradle. 

Hustota zaľudnenia je jedna z najvyšších na svete – 256 obyv./km²; najmä vďaka veľmi vysokej hustote obyvateľstva v Anglicku, kde je až 407 obyv./km². Takmer jedna tretina obyvateľstva žije na juhovýchode Anglicka, ktorý je urbanizovaným regiónom s 8 miliónmi obyvateľov iba v samotnom Londýne.

Obyvateľstvo Spojeného kráľovstva je dominantne tvorené bielymi Britmi. Genetik Stephen Oppenheimer vykonal na Britských ostrovoch rozsiahly výskum, v ktorom dospel k názoru, že keltské a anglosaské vplyvy mali len malý dopad a etnicita väčšiny Britov je odvodená od paleolitickej migrácie z Iberského polostrova. 

Hoci sa v Spojenom kráľovstve rozpráva keltskými jazykmi v častiach Škótska, Cornwallu a Severného Írska, aj v týchto regiónoch je angličtina prvým jazykom väčšiny obyvateľov. V severnom a západnom Walese je waleština prvým jazykom, ale vo zvyšku Walesu prevažuje angličtina.

Obyvateľstvo 
K 27. marcu 2011 žilo v Spojenom kráľovstve 63 182 000 obyvateľov, z tohto počtu tvorili muži 31 029 000 a ženy 32 153 000 (50,9 %).

Podľa sčítania z roku 2011 žilo v Anglicku 53 012 000 obyvateľov (84 % obyv. Spojeného kráľovstva), v Škótsku 5 295 000 (8,4 %), vo Walese 3 063 000 (4.8 %) a v Severnom Írsku 1 811 000 obyvateľov (2.9 %).

V 11 mestských územiach prevyšuje počet obyvateľov pol milióna. Sú to: Londýn, Birmingham, Glasgow, Leeds a Bradford, Sheffield, Liverpool, Manchester, Belfast, Bristol, Newcastle upon Tyne a Nottingham.

Veková štruktúra
 Veková štruktúra mužov a žien, 2011

Vývoj obyvateľstva v SK 

Počet obyvateľov v rokoch sčítaní a ročné ukazovatele:

Vývoj počtu obyvateľov (1900 - 2021):

Národnostné zloženie 

Sčítanie 2001:

Náboženstvo 
Tabuľka zobrazuje výsledky sčítania 2001:

Referencie

Zdroj 

 
Spoločnosť v Spojenom kráľovstve